Diari Oficial de la Generalitat Valenciana


Sumari del DOGV 4265, del 06-06-2002 (2002/6056)

DECRET 87/2002, de 30 de maig, del Govern Valencià, pel qual es regula la utilització de la firma electrònica avançada en la Generalitat Valenciana.
----------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2002/05/30/87**

### Versions

 18/12/2014 - Actualitat  Text inicial: 07/06/2002 - 17/12/2014 

### Dades del document

Número de DOGV
:   4265

Data del DOGV
:   06-06-2002

Secció del DOGV
:   I. DISPOSICIONS GENERALS

Número del document
:   2002/6056


Data del document
:   30-05-2002

Organisme emissor
:   Conselleria d'Innovació i Competitivitat

Tipus de document
:   Decret

Anàlisi jurídica

 Descriptors 

:   * canvi tecnològic
    * comunicació de dades
    * signatura electrònica
    * telecomunicació
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Disposició derogada 18.12.2014**

**DECRET 87/2002, de 30 de maig, del Govern Valencià, pel qual es regula la utilització de la firma electrónica avançada en la Generalitat Valenciana.**

**[(DOCV núm. 4265 de 06.06.2002)](http://www.docv.gva.es/datos/2002/06/06/pdf/2002_6056.pdf) Ref. 2440/2002**

La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, establix en l'article 45 que les administracions públiques impulsaran l'ocupació i l'aplicació de les tècniques i els mitjans electrónics, informàtics i telemàtics per al desenvolupament de la seua activitat i l'exercici de les seues competències. En l'article 70 establix com a requisit per a l'escrit d'iniciació d'un procediment el de la firma del sol·licitant o l'acreditació de l'autenticitat de la seua voluntat expressada per qualsevol mitjà.

En l'àmbit estatal, hi ha un conjunt de normes que desenvolupen la utilització de mitjans informàtics, electrónics i telemàtics en els procediments administratius, tot insistint en la necessitat de garantir l'autenticitat, la integritat i la conservació dels dits documents.

Cal destacar el Reial Decret 263/1996, de 16 de febrer, pel qual es regula la utilització de tècniques electróniques, informàtiques i telemàtiques per l'administració general de l'Estat, on s'admet la utilització de mitjans telemàtics en qualsevol actuació administrativa i, particularment, la iniciació, tramitació i terminació dels procediments administratius.

Una forma de garantir l'autenticitat, la integritat i la conservació dels documents és mitjançant la firma electrónica avançada, la qual proporciona l'adequada seguretat jurídica, ja que en un document firmat electrónicament intervé una tercera persona, anomenada “proveïdor de servicis de certificació”, que, mitjançant l'emissió d'un certificat, n'acredita la procedència.

Pel que fa a la Comunitat Valenciana, dins del procés de modernització de les administracions públiques, el Segon Pla de Modernització de l'administració Pública Valenciana fa una aposta ferma per la implantació de la teleadministració en la Generalitat Valenciana, cosa que fa necessari reglamentar el procés de firma electrónica dins del marc de la nostra administració.

Dins del marc europeu i nacional, respectant el contingut de la posició comuna respecte de la directiva sobre firma electrónica i fent ús de les competències exclusives de l'Estat en esta matèria, en virtut de l'article 149.1.8a, 18a i 21a de la Constitució (com a norma bàsica estatal), es dicta el Reial Decret-Llei 14/1999, de 17 de setembre, sobre firma electrónica, com a norma bàsica en la matèria (denominat Llei de Firma Electrónica i que utilitzarem a partir d'ara). Uns mesos després es dicta la Directiva 1999/93/CE del Parlament Europeu i del Consell, de 13 de desembre de 1999, per la qual s'establix un marc comunitari per a la firma electrónica, que contribuïx a l'ús i al reconeixement legal de la firma electrónica a la Comunitat Europea, i aporta als proveïdors de servicis de certificació un marc apropiat per a aproximar-se als nivells de confiança, seguretat i qualitat exigits per un mercat en evolució.

La mateixa Llei de Firma Electrónica reconeix la potestat normativa de les comunitats autónomes en el marc de firma electrónica, en l'article 5.1, on s'establix literalment que “es podrà supeditar per la normativa estatal o, si és el cas, autonómica, l'ús de la firma electrónica al si de les administracions públiques i els seus ens públics, i en les relacions que amb qualsevol d'ells mantinguen els particulars, a les condicions addicionals que es consideren necessàries per a salvaguardar les garanties de cada procediment”. Es reconeix clarament la potestat normativa de les comunitats autónomes, d'acord amb el repartiment constitucional de competències, com disposa l'article 149.1.18a de la Constitució Espanyola, per la qual cosa, l'administració pública de què es tracte pot establir condicions addicionals sobre les generals per a l'aplicació de la firma electrónica sobre un procediment administratiu concret, ja siga amb participació dels ciutadans o en procediments interns de la mateixa administració.

El Decret 96/1998, de 6 de juliol, del Govern Valencià, pel qual es regulà l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana, ja incorporà la utilització de tècniques electróniques, informàtiques i telemàtiques a l'activitat administrativa i, en especial, a les relacions entre els ciutadans i les administracions públiques. El present decret crea l'autoritat autenticadora, com la unitat orgànica encarregada de garantir que els suports, els mitjans i les aplicacions sotmesos al procés d'aprovació i publicació en l'administració de la Generalitat Valenciana complixen tots els requisits establits en el present decret.

Dins del marc de la normativa bàsica estatal, s'imposa la necessitat d'adoptar en la Generalitat Valenciana una normativa de desenvolupament, com a mesura per a garantir la seguretat jurídica, una norma reglamentària que regule l'efectiva implantació de la firma electrónica en l'àmbit de les relacions entre l'administració i de l'administració amb el ciutadà, a la Comunitat Valenciana. S'imposa, així mateix, la necessitat de desenvolupar una autoritat de certificació própia en la Generalitat Valenciana, dotant-la de la infraestructura necessària per a l'emissió i la gestió de claus i certificats per a la utilització de la firma electrónica avançada.

Així, mitjançant el present decret, la Generalitat Valenciana es constituïx en prestador de servicis de certificació de firma electrónica avançada d'acord amb el que s'ha previst en la Llei de Firma Electrónica, per a la qual cosa s'ha dotat d'una Infraestructura de Clau Pública (PKI), entesa com un conjunt d'equipament i aplicacions informàtiques necessàries per a l'emissió i la gestió de claus i certificats reconeguts. L'esmentada Infraestructura de Clau Pública (PKI) es basa en parells de claus, formats per una clau pública i una clau privada, que utilitzen el remitent i el destinatari del missatge i que permeten que el destinatari reconega el remitent i confirme l'autenticitat dels missatges enviats.

El present decret s'estructura en una part expositiva o preàmbul i una altra de dispositiva, dividida en quatre capítols, on s'integren els seus tretze articles, tres disposicions addicionals i tres disposicions finals. El capítol I parla de l'àmbit d'aplicació de la firma electrónica i dels seus principis d'actuació. El capítol II tracta de la implantació de la firma electrónica avançada en l'àmbit de les relacions entre els ciutadans i l'administració de la Generalitat Valenciana. El capítol III constituïx la Generalitat Valenciana en autoritat de certificació de firma electrónica, i en el capítol IV s'establixen les particularitats de la prestació dels servicis de certificació.

Per aixó, fent ús de les facultats dels articles 31.1 i 32.1 de l'Estatut d'Autonomia de la Comunitat Valenciana, de l'article 22.e) de la Llei 5/1983, de 30 de desembre, de Govern Valencià, a proposta del conseller d'Innovació i Competitivitat, conforme amb el Consell Jurídic Consultiu de la Comunitat Valenciana, i després de la deliberació prèvia del Govern Valencià, en la reunió del dia 30 de maig de 2002,

DECRETE

CAPÍTOL I.De l'àmbit i els principis d'actuació

**Article 1. Objecte**

L'objecte del present decret és:

a) La regulació de l'ús de la firma electrónica avançada en l'àmbit de la Generalitat Valenciana, les seues entitats autónomes, entitats de dret públic i empreses públiques que en depenen, i les relacions que puguen iniciar amb totes elles els ciutadans, les empreses i altres administracions públiques.

b) La regulació de la prestació dels servicis de certificació de firma electrónica de part de la Generalitat Valenciana.

**Article 2. Àmbit d'aplicació de la norma**

1. El present decret serà d'aplicació al conjunt de l'administració de la Generalitat Valenciana, entitats autónomes i entitats de dret públic dependents d'aquella, i a les relacions entre estes i els ciutadans, les empreses i altres administracions públiques.

2. Així mateix, les empreses públiques amb forma de societat mercantil i les fundacions públiques de la Generalitat Valenciana podran acollir-se al règim d'ús de firma electrónica de la Generalitat Valenciana regulat en el present decret, quan així ho aproven els seus órgans de govern i direcció.

**Article 3. Principis i criteris d'actuació**

L'ús i la implantació de la firma electrónica es basarà en els següents principis i criteris d'actuació:

a) Seguretat: en les relacions telemàtiques i, en concret, en el funcionament de la Xarxa Corporativa de Telecomunicacions de l'administració de la Generalitat Valenciana.

b) Integritat de les comunicacions telemàtiques en les quals s'utilitze la firma electrónica.

c) Autenticitat i conservació dels documents generats.

d) Publicitat de les aplicacions informàtiques que utilitzen firma electrónica.

e) Objectivitat, transparència i no discriminació en la prestació de servicis de certificació de firma electrónica avançada.

2. Per a afavorir la implantació de l'ús de la firma electrónica, la Generalitat Valenciana:

a) Fomentarà l'accés dels ciutadans i la resta d'organitzacions, tant locals com nacionals, a les tecnologies de la informació i de les comunicacions, que facen possible l'accés a la firma electrónica.

b) Utilitzarà els mitjans tècnics, materials i humans necessaris per a adequar el funcionament dels servicis que presta la Generalitat Valenciana a l'ús de la firma electrónica.

c) Fomentarà la col·laboració i cooperació amb les distintes administracions per a assegurar la compatibilitat dels sistemes en benefici dels usuaris.

d) Establirà els suports, els mitjans i les aplicacions electrónics, informàtics i telemàtics necessaris per a garantir el compliment efectiu dels drets continguts en el present decret, i també els drets dels ciutadans recollits en la Llei de Règim Jurídic de les Administracions Públiques i del Procediment Administratiu Comú.

CAPÍTOL II. De la implantació de la firma electrónica avançada en l'àmbit de les relacions entre els ciutadans i l'administració de la Generalitat Valenciana

**Article 4. De l'ús de la firma electrónica**

1. Qualsevol persona física o jurídica, pública o privada, podrà utilitzar la firma electrónica avançada en les seues relacions amb l'administració de la Generalitat Valenciana, les seues entitats autónomes, entitats de dret públic, empreses públiques dependents i fundacions públiques, en els termes prevists en l'article 2 del present decret, d'acord amb les garanties i els requisits establits per a cada procediment administratiu.

2. A l'efecte podran:

a) Utilitzar el sistema de firma electrónica avançada en els procediments que hi hagen sigut habilitats per l'autoritat competent en la Generalitat Valenciana.

b) Utilitzar les xarxes telemàtiques per a comunicar continguts de caràcter personal, económic, cultural i social, entre d'altres, respectant, en tot cas, els drets fonamentals de les persones emparats per la Constitució espanyola.

**Article 5. Dels procediments**

L'administració de la Generalitat Valenciana, en l'aplicació de la firma electrónica avançada, haurà de garantir:

a) La identificació de l'órgan competent per a tramitar el procediment.

b) L'aprovació prèvia i la difusió, d'acord amb el que s'ha previst en el Decret 96/1998, de 6 de juliol, del Govern Valencià, dels programes i les aplicacions electrónics, informàtics i telemàtics on s'aplique la firma electrónica.

c) L'autenticitat, la integritat i la conservació dels documents emesos per les entitats a les quals fa referència el present decret, qualsevol que en siga el suport, per mitjans electrónics, informàtics o telemàtics, i els documents que les entitats emeten com a cópies dels originals emmagatzemats pels mateixos mitjans.

**Article 6. Condicions addicionals**

1. L'autoritat certificadora de la Generalitat Valenciana podrà establir les condicions addicionals que considere necessàries per a salvaguardar les garanties de cada procediment administratiu en què s'implante la firma electrónica avançada.

Les esmentades condicions seran objectives, raonables i no discriminatóries, i no obstaculitzaran la prestació dels servicis al ciutadà quan en ella intervinguen distintes administracions públiques, o uns altres proveïdors de servicis de certificació.

2. Així mateix hauran de garantir en tot cas el compliment del que s'ha previst en l'article 45 de la Llei de Règim Jurídic de les Administracions Públiques i del Procediment Administratiu Comú.

**Article 7. Validesa i eficàcia de la firma electrónica avançada**

1. La firma electrónica avançada tindrà, respecte de les dades consignades en forma electrónica, el mateix valor jurídic que la firma manuscrita en relació amb les consignades en paper, d'acord amb el que s'ha previst en l'article 3 de la Llei de Firma Electrónica, i seran considerats certificats reconeguts. Així, el certificat reconegut haurà d'haver sigut expedit per un prestador de servicis de certificació acreditat i haurà d'haver-se utilitzat per a la seua creació un dispositiu segur de creació de firma.

2. Les notificacions, les comunicacions o la documentació dels procediments emesos mitjançant firma electrónica avançada en l'àmbit de la Generalitat Valenciana gaudiran de validesa i eficàcia, en els termes de l'article 45 de la Llei de Règim Jurídic de les Administracions Públiques i del Procediment Administratiu Comú.

CAPÍTOL III. L'autoritat certificadora de la Generalitat Valenciana

**Article 8. Dels servicis de certificació**

La Generalitat Valenciana es constituïx en prestador de servicis de certificació de firma electrónica avançada, d'acord amb el que s'ha previst en la Llei de Firma Electrónica, en règim de lliure concurrència, per a la qual cosa s'ha dotat d'una Infraestructura de Clau Pública (PKI), entesa com un conjunt d'equipament i aplicacions informàtiques necessàries per a l'emissió i la gestió de claus i certificats reconeguts. La dita infraestructura inclou els mecanismes i sistemes de suport per a la salvaguarda de dades i la protecció de tots els sistemes que la componen. La Generalitat Valenciana realitzarà la prestació dels servicis de certificació amb la deguda separació de comptes.

**Article 9. L'autoritat certificadora de la Generalitat Valenciana**

1. L'autoritat certificadora de la Generalitat Valenciana prestarà els servicis de certificació, d'acord amb el que s'ha previst en la Llei de Firma Electrónica i amb alló que s'ha establit en el present decret.

2. Correspon a l'autoritat certificadora establir els procediments i les pràctiques operatives emprades en l'emissió de certificats digitals per a garantir que els servicis de certificació prestats complixen els requisits de seguretat, disponibilitat i funcionalitat. Els dits procediments i pràctiques constituïxen el document de Pràctiques de Certificació.

3. Així mateix, l'autoritat certificadora definirà l'ús de cada tipus de certificat emés, els usuaris possibles, els nivells de seguretat i confiança, les responsabilitats i obligacions dels titulars dels certificats, els mecanismes d'identificació dels titulars dels certificats i els controls de seguretat aplicats. Tota esta informació es recull en el document de Polítiques de Certificació per a cada tipus de certificat.

4. Especialment, com a autoritat aprovadora dels documents de Pràctiques i Polítiques de Certificació esmentats en els paràgrafs 2 i 3 d'este mateix article, li correspondrà:

a) Aprovar, mantindre i revisar el document de Pràctiques de Certificació, per a garantir-ne la seua coherència amb el present decret i amb la legislació que li siga d'aplicació, i ajustar els procediments operatius a l'evolució tecnológica i social.

b) ****[1]****

c) ****[2]****

d) Aprovar les polítiques de certificació després de verificar l'adequació a la seua normativa específica dels procediments que s'hi reflectixen i l'existència de garanties tècniques i administratives suficients per a poder portar-les a cap. No es permetrà l'emissió ni l'ús de cap tipus de certificat sense l'aprovació prèvia de la política de certificació associada.

e) ****[3]****

5. Sense perjuí del que s'ha disposat en la Llei de Firma Electrónica, pel que fa referència a reconeixement de la validesa i a l'equivalència de certificats emesos per prestadors de servicis de certificació pertanyents a països membres o no de la Unió Europea, l'autoritat certificadora serà l'encarregada d'estudiar i verificar les polítiques de certificació sota les quals s'emeten els certificats que s'han de reconéixer i delimitar així els usos dels certificats, els nivell de confiança i la distribució de responsabilitats, dins de l'àmbit de la Generalitat Valenciana.

6. En general, serà l'autoritat certificadora l'encarregada d'impulsar qualsevol tipus de relació de confiança amb altres administracions públiques locals, autonómiques o nacionals, en cada un dels tipus de certificats emesos dins de l'àmbit de la Generalitat Valenciana, d'acord amb el que s'establix en l'article 13 del present decret.

**Article 10.** ****[4]****

CAPÍTOL IV. De la prestació dels servicis de certificación

**Article 11. De l'adquisició de la condició d'usuari de firma electrónica: signatari**

Perquè qualsevol persona, tant física com jurídica, puga utilitzar la firma electrónica avançada en l'àmbit de la Generalitat Valenciana, haurà de sol·licitar el certificat digital d'identitat, denominat «certificat usuari», que conferix a cada firma el seu caràcter únic, i inscriure's en el registre que a l'efecte haurà de portar l'autoritat certificadora. Les persones jurídiques manquen de firma própia i són les persones físiques que les representen les que actuen com a signataris i utilitzen la dita firma electrónica.

**Article 12.** ****[5]****

**Article 13. Equivalència dels certificats**

1. Serà objecte de conveni l'establiment de relacions de confiança en cada un dels tipus de certificats emesos per altres prestadors de servicis de certificació.

2. Les dites relacions de confiança s'entenen com la delimitació de l'equivalència entre els certificats emesos per l'autoritat certificadora de la Generalitat Valenciana i els emesos per proveïdors de servicis de certificació reconeguts i pertanyents a algun estat membre de la Unió Europea, o a algun estat no pertanyent a la Unió Europea peró que reunisca algun dels requisits establits en l'article 10 de la Llei de Firma Electrónica.

Quan no hi haja un tipus de certificat entre els emesos per l'autoritat certificadora que puga arribar a considerar-se equivalent, la relació de confiança s'entendrà com l'establiment dels límits d'utilització dels certificats dins de l'àmbit de la Generalitat Valenciana.

DISPOSICIONS ADDICIONALS

**Primera. Compliment de la Llei de Firma Electrónica**

A fi de constituir-se en proveïdor de servicis de certificació reconegut, l'autoritat certificadora de la Generalitat Valenciana es compromet al compliment dels requisits establits en la Llei de Firma Electrónica a mesura que es desenvolupen.

**Segona.** ****[6]****

**Tercera. Convenis de col·laboració**

S'autoritza a l'autoritat certificadora de la Generalitat Valenciana perquè preste els servicis de certificació de firma electrónica a unes altres administracions públiques, locals, autonómiques o nacionals, d'acord amb el que s'ha previst en el capítol III del present decret, a través de la formalització de convenis de col·laboració amb elles.

DISPOSICIONS FINALS

**Primera**

S'autoritza el conseller d'Innovació i Competitivitat per a dictar totes les disposicions que siguen necessàries per al desenvolupament i l'execució del que s'ha disposat en el present decret.

**Segona**

Els titulars de les conselleries podran completar, en l'àmbit de les respectives competències i ajustant-se al que s'ha establit en el present decret i en el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana, totes les disposicions que siguen necessàries per a la regulació de l'ús de la firma electrónica avançada en els procediments administratius de la seua competència, en la mesura que resulte convenient o necessari per a una adequada gestió.

**Tercera**

El present decret entrarà en vigor el sendemà de la publicació en el Diari Oficial de la Generalitat Valenciana.

València, 30 de maig de 2002

El President de la Generalitat Valenciana,

EDUARDO ZAPLANA HERNÁNDEZ-SORO

El Conseller d'Innovació i Competitivitat,

FERNANDO V. CASTELLÓ BORONAT

---

****[1]****Derogat pel **[Decret 149/2007, de 7 de setembre](http://www.docv.gva.es/index.php?id=26&sig=011514/2007&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D149%26ANYO_DISPOSICION%3D2007)**, del Consell, pel qual s'aprova l'Estatut de l'Ens Prestador de Servicis de Certificació Electrónica de la Comunitat Valenciana (DOCV núm. 5596 de 11.09.2007) Ref. Base de dades 011514/2007.

****[2]****Ibídem.

****[3]****Ibídem.

****[4]****Ibídem.

****[5]****Ibídem.

****[6]****Derogada per la **[LLei 3/2010, de 5 de maig](http://www.docv.gva.es/index.php?id=26&sig=005124/2010&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DLlei%26SOLO_NUMERO_DISPOSICION%3D3%26ANYO_DISPOSICION%3D2010)**, de la Generalitat, d'Administració Electrónica de la Comunitat Valenciana. (DOCV núm. 6262 de 07.05.2010) Ref. Base de dades 005124/2010.


Còpia Permalink ELI